Diari Oficial de la Generalitat Valenciana


Sumari del DOGV 9136, del 27-07-2021 (2021/8106)

DECRET 22/2021, de 22 de juliol, del president de la Generalitat, pel qual nomena la persona titular de la Vicepresidència Executiva de l'Agència Valenciana de la Innovació.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9136

Data del DOGV
:   27-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/8106


Data del document
:   22-07-2021

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Agència Valenciana de la Innovació

DECRET 22/2021, de 22 de juliol, del president de la Generalitat, pel qual nomena la persona titular de la Vicepresidència Executiva de l'Agència Valenciana de la Innovació. [2021/8106]  
La Llei 1/2017, d'1 de febrer, de la Generalitat, per la qual es crea l'Agència Valenciana de la Innovació, regula, en el capítol II, els òrgans de l'Agència, entre els quals està la Vicepresidència Executiva.  
  
D'acord amb el que disposa l'article 13 de la llei esmentada, la persona titular de la Vicepresidència Executiva de l'Agència serà elegida per les Corts, entre persones amb acreditada experiència i formació en l'àmbit de les polítiques i les estratègies d'innovació a la Comunitat Valenciana, mitjançant el vot favorable, com a mínim, de dos terços de la cambra en primera votació o per majoria simple en segona votació. Així mateix, l'apartat 4 d'aquest article disposa que el mandat de la persona titular de la Vicepresidència Executiva serà de quatre anys.  
  
L'apartat 2 de l'article 13 abans indicat estableix que, comunicada l'elecció, el nomenament de la persona titular de la Vicepresidència Executiva de l'Agència correspondrà al president o a la presidenta de la Generalitat.  
L'actual vicepresident executiu va ser nomenat pel Decret 12/2017, d'1 d'agost, del president de la Generalitat, per a un període de quatre anys, i els efectes d'aquest nomenament, d'acord amb el que preveia l'apartat segon del decret esmentat, es van produir des del 5 d'agost de 2017.  
El Ple de les Corts, en la sessió del dia 20 de maig de 2021, va aprovar la resolució d'elecció d'Andrés García Reche per a la Vicepresidència Executiva de l'Agència Valenciana de la Innovació.  
Per tant, d'acord amb el que estableix l'article 13 de la Llei 1/2017, d'1 de febrer, de la Generalitat, per la qual es crea l'Agència Valenciana de la Innovació, i els articles 12.1.o i 34.2 de la Llei 5/1983, de 30 de desembre, del Consell,  
  
  
DECRETE  
  
Primer. Nomenament del vicepresident executiu de l'Agència Valenciana de la Innovació  
Nomenar Andrés García Reche com a vicepresident executiu de l'Agència Valenciana de la Innovació, per a un període de quatre anys, d'acord amb el que disposa l'article 13 de la Llei 1/2017, d'1 de febrer, de la Generalitat, per la qual es crea l'Agència Valenciana de la Innovació.  
  
Segon. Publicació i efectes  
Aquest decret es publicarà en el Diari Oficial de la Generalitat Valenciana i produirà efectes des del dia 5 d'agost de 2021.  
  
València, 22 de juliol de 2021  
  
El president de la Generalitat,  
XIMO PUIG I FERRER